ଭୁବନେଶ୍ବର, ଡିସେମ୍ବର ୧୬ (ଓଡିଶା ଡଟ୍ କମ୍) କଟକ ଜିଲ୍ଲାର ଏକ ଗାଁରେ ଚଢଉକରି ଆତଙ୍କବାଦୀ ସଂଗଠନ ଅଲକାଏଦା ସହ ସମ୍ପର୍କ ରଖିଥିବା ଅଭିଯୋଗରେ ଜଣେ ବ୍ୟକ୍ତିଙ୍କୁ ଗିରଫ କରିଥିବା ପୁଲିସ ବୁଧବାର କହିଛି ।
ଜଗତପୁର ଥାନାଠାରୁ ୫ କିଲୋମିଟର ଦୂର ପଶ୍ଚିମକଛ ଗାଁରୁ ଗିରଫ ହୋଇଥିବା ୩୭ ବର୍ଷ ବୟସ୍କ ଏହି ବ୍ୟକ୍ତିଙ୍କ ନାଁ ହେଲା ମୌଲବୀ ମହମ୍ମଦ ଅବଦୁଲ ରେହମାନ ।
ସେ ପାକିସ୍ତାନ, ଦୁବାଇ, ସାଉଦି ଆରବ ଆଦି ସ୍ଥାନ ଭ୍ରମଣ କରିବା ସହ ଆଫଗାନିସ୍ଥାନ ସୀମାରେ ଆତଙ୍କବାଦ ତାଲିମ ହାସଲ କରିଥିବା ପୁଲିସ ସନ୍ଦେହ କରୁଛି ।
ରାଜ୍ୟ ଓ ଦିଲ୍ଲୀ ପୁଲିସ ମିଳିତ ଭାବେ କରିଥିବା ଏହି ଚଢାଉରେ ରେହମାନ ଘରୁ ମୋବାଇଲ୍ ଫୋନ, ଟାବଲେଟ୍ , ପାସପୋର୍ଟ ଆଦି ଜବତ କରାଯାଇଛି ।
୨୦୧୪ରେ ଭାରତରେ ଆତଙ୍କବାଦୀ ଗତିବିଧି କରିବା ପାଇଁ ଅଲକାଏଦା ଅଲକାଏଦା ଇଣ୍ଡିଆନ୍ ସବକଣ୍ଟିନେଣ୍ଟ୍ (ଏକ୍ୟୁଆଇଏସ୍) ନାମକ ସଂଗଠନ ଗଠନ କରିଥିଲା । ଅବଦୁଲ ଏହି ସଂଗଠନରେ ଯୋଗ ଦେବା ପାଇଁ ଲୋକଙ୍କୁ ମତଉଥିଲା ବୋଲି ପୁଲିସ ଜାଣିବାକୁ ପାଇଛି ।
ଦିଲ୍ଲୀ ପୁଲିସ ନିକଟରେ ମହମ୍ମଦ ଆସିଫ ନାମକ ଜଣେ ସନ୍ଦିଗ୍ଧ ଆତଙ୍କବାଦିକୁ ଉତ୍ତରପ୍ରଦେଶରୁ ଗିରଫ କରିଛି । ଆସିଫ ଓ ଅନ୍ୟ ଦୁଇଜଣଙ୍କ ସହ ଅବଦୁଲ ୨୩ ଜୁନ୍ ୨୦୧୩ରେ ତାଲିମ ପାଇଁ ପାଇଁ ପାକିସ୍ତାନ ଯାଇଥିଲେ ବୋଲି ପୋଲିସ ସୂଚନା ଦେଇଛି ।
ରେହମାନଙ୍କ ଟାଙ୍ଗୀ ଅଞ୍ଚଳରେ ଏକ ମଦ୍ରାସା ରହିଛି। ସେଠାରେ ପଢୁଥିବା ଅଧିକାଂଶ ଛାତ୍ର ହେଲେ ଝାଡ଼ଖଣ୍ଡର । ରାଜ୍ୟର ଏକ ଅଦାଲତରେ ତାକୁ ହାଜର କରାଯିବା ପରେ ପୋଲିସ ଅଧିକ ପଚରା ଉଚୁରା ପାଇଁ ତାକୁ ଦିଲ୍ଲୀ ନେଇଛି ।
୨୦୦୧ରେ ଅବଦୁଲଙ୍କ ବଡ଼ଭାଇ ତାହିର ଅଲ୍ଲୀଙ୍କୁ କଲିକତାରେ ଥିବା ଆମେରିକାର ଦୂତାବାସ ନିକଟରେ ହୋଇଥିବା ଏକ ବିସ୍ଫୋରଣ ଘଟଣାରେ ଗିରଫ କରାଯାଇଥିଲା ।
ଭୁବନେଶ୍ୱର, ଫେବୃଆରୀ ୨୫ (ଓଡ଼ିଶା ଡ଼ଟ୍ କମ୍) ବିଦେଶୀ ଅନୁପ୍ରବେଶକାରୀଙ୍କ ବିରୋଧରେ କୌଣସି କାର୍ଯାନୁଷ୍ଠାନ କରାଯାଉନଥିବାରୁ ରାଷ୍ଟ୍ରୀୟ ସ୍ୱୟଂସେବକ ସଂଘର ସରସଂଘଚାଳକ ଡା.ମୋହନରାଓ ଭାଗବତ ଉଦବେଗ ପ୍ରକାଶ କରିଛନ୍ତି ।
ଏହା କହିଛନ୍ତି ।
ରାଜନେତାମାନେ ଦେଶର ସମସ୍ୟା ବିଷୟରେ ଚିନ୍ତା କରିବା ବଦଳରେ ନିଜ ନିଜ ସ୍ୱାର୍ଥ ସାଧନରେ ଲାଗିଛନ୍ତି । ସୀମାପାର ଆତଙ୍କବାଦରେ ପାକିସ୍ତାନ ସେନା ସାମିଲ ଅଛନ୍ତି । କେତେକ ଉଗ୍ରବାଦୀଙ୍କ ସହିତ ମିଶି ପାକ୍ ସୈନିକ ଭାରତ ଭିତରକୁ ପ୍ରବେଶ କରୁଛନ୍ତି ବୋଲି ଭାଗବତ ପ୍ରକାଶ କରିଛନ୍ତି ।
ସ୍ଥାନୀୟ ବରମୁଣ୍ଡାସ୍ଥିତ ଦୁର୍ଗାପୂଜା ପଡିଆରେ ରାଷ୍ଟ୍ରୀୟ ସ୍ୱୟଂସେବକ ସଂଘ, ଭୁବନେଶ୍ୱର ମହାନଗର ତରଫରୁ ରବିବାର ଉତିଷ୍ଠତ ଜାଗ୍ରତ କାର୍ଯକ୍ରମ ଅନୁଷ୍ଠିତ ହୋଇ ଯାଇଛି । ଏଥିରେ ଭାଗବତ ମୁଖ୍ୟ ଅତିଥିରୂପେ ଯୋଗଦେଇ କହିଲେ ଯେ,ଆଜିକୁ ଅନେକ ବର୍ଷତଳେ ସ୍ୱାମୀ ବିବେକାନନ୍ଦ ଏହି ଉଦ୍ଦଘୋଷଣା କରିଥିଲେ ଯେ, 'ପ୍ରଥମେ ଉଠ ଓ ତାପରେ ଜାଗ୍ରତ ହୁଅ' ।
ଦେଇଥିଲେ । ସଂଘ ସ୍ୱାମୀଜୀଙ୍କର ଏହି ଆହ୍ୱାନକୁ ସାକାର କରିବା ପାଇଁ କାର୍ଯ୍ୟକରୁଅଛି ।
ଛୋଟିଆ ଘଟଣାରୁ ସ୍ୱାମୀଜୀ ଏହି ଅନୁଭବ କରିଥିଲେ । ଆଜି ଆମର ସମାଜ ଜାଗ୍ରତ ନଥିବାରୁ ଅନେକ ସମସ୍ୟା ଦେଖାଯାଉଛି ।
ଦେଶର ସମସ୍ୟା ଗୁଡିକର ସମ୍ମୁଖିନ ନହୋଇ ଆମେ ତାଠାରୁ ଦୁରେଇ ଯାଇ ଅନ୍ୟ ଉପାୟ ଖୋଜୁଛୁ । ଉଦାହରଣ ହେଉଛି ଏଫ୍ଡିଆଇ ପୁଞ୍ଜି ବିନିଯୋଗକୁ ଭାରତରେ ଅନୁମତି ଦେବାଦ୍ୱାରା ବେକାରୀ ସମସ୍ୟା ବଢିବ ସିନା କମିବ ନାହିଁ ।
ଯେପରି ଭାବରେ ଆମ ଦେଶର ଜଣେ ସୈନିକର ମୁଣ୍ଡକାଟି ନେଇଗଲେ ତାର ମାତ୍ର ମାମୁଲି ବିରୋଧ କରାଗଲା ।
ଆମର ଦେଶ ଏତେ ବଡଯେ ଆମର ତେଢା ଚାହାଣୀରେ ହିଁ ପାକିସ୍ଥାନ ଦବିଯିବ । ଏଥିପାଇଁ ଆମେ ଐକ୍ୟବଦ୍ଧ ଓ ଦୃଢ ହେବା ଉଚିତ୍ ।
ପ୍ରସ୍ତୁତ ମାଲ ଆମ ଦେଶର ବଜାରକୁ କବଜା କରିବାକୁ ବସିଛି । ଆମ ଦେଶର ନଦୀର ପାଣିକୁ ଚୀନ ଅନ୍ୟ ଦିଗକୁ ନେଇ ଯିବାପାଇିଁଁ ବସିଛି ।
ପରସ୍ପରର ଗୋଡ ନଟାଣି ଐକ୍ୟବଦ୍ଧ ହେଲେ ଏହି ସମସ୍ୟାର ମୁକାବିଲା କରିପାରିବା ।
ଶାରୀରିକ କାର୍ଯ୍ୟକ୍ରମରେ ଭାଗନେଇଥିଲେ । ସେମାନେ ସୂର୍ଯ୍ୟନମସ୍କାର ଯୋଗାସନ, ଦଣ୍ଡବ୍ୟାୟାମ, ପତାକା ବ୍ୟାୟାମ ଓ ଘୋଷର ପ୍ରଦର୍ଶନ କରିଥିଲେ । ଦେଶାତ୍ମକ ସଂଗୀତ ଗାନପରେ ସଭାକାର୍ଯ୍ୟ ଆରମ୍ଭ ହୋଇଥିଲା ।
ଓ ଭୁବନେଶ୍ୱର ମହାନଗର ସଂଘଚାଳକ ଶ୍ରୀ ବୈକୁଣ୍ଠନାଥ ସାହୁ ମଞ୍ଚାସୀନ ଥିଲେ ।
କାର୍ଯକ୍ରମକୁ ପରିଚାଳନା କରିଥିଲେ ।
ଚାରିଦିନିଆ ଓଡିଶା ଗସ୍ତରେ ଆସି ଗୁରୁବାର ଦିନ ଭୁବନେଶ୍ୱରରେ ପହଞ୍ଚିଥିଲେ ।
ଯୋଗଦେଇ ମାର୍ଗଦର୍ଶନ କରିଥିଲେ ।
ଭୁବନେଶ୍ୱର, ଜାନୁଆରୀ ୨୪(ଓଡିଶା ଡଟ୍ କମ୍)-କେନ୍ଦ୍ର ଗୃହମନ୍ତ୍ରୀ ତଥା ବରିଷ୍ଠ କଂଗ୍ରେସ ନେତା ସୁଶୀଲ କୁମାର ସିନ୍ଦେ ଜୟପୁରରେ କଂଗ୍ରେସର ଚିନ୍ତନ ବୈଠକରେ , ଦେଶରେ ଗୈରିକ ଆତଙ୍କବାଦ ବିଜେପି ଓ ସଂଘ ତାଲିମରେ ଚାଲିଛି ।
ଦେଶରେ ଏଭଳି ଆତଙ୍କବାଦର ବିସ୍ତାର ଲାଗି ଉଭୟ ବିଜେପି ଓ ସଂଘ 'ଉଗ୍ରବାଦୀ ଶିବିର' ଚଳାଇଛନ୍ତି ବୋଲି ମନ୍ତବ୍ୟ ଦେଇଥିଲେ । ଗୃହମନ୍ତ୍ରୀଙ୍କ ଏଭଳି ଦାୟିତ୍ୱହୀନ ମନ୍ତବ୍ୟ ଯୋଗୁ ଗୁରୁବାର ଦିନ ଦେଶବ୍ୟାପୀ ଯୋରଦାର ବିକ୍ଷୋଭ କରିଛି ବିଜେପି । ଆଜି ରାଜ୍ୟରେ ମଧ୍ୟ ବିକ୍ଷୋଭ କରାଯାଇଛି । ରାଜରାସ୍ତାକୁ ଓହ୍ଲାଇଛନ୍ତି ନେତା ଓ କର୍ମୀ ।
ରାଜଧାନୀ ଭୁବନେଶ୍ୱରରେ ବିଜେପି ରାଜ୍ୟ କାର୍ଯ୍ୟାଳୟରୁ ଏକ ବିଶାଳ ଶୋଭାଯାତ୍ରା ବାହାରି ରାମ ମନ୍ଦିର ଛକରେ ବିକ୍ଷୋଭ କରିଥିଲେ । କର୍ମୀ ସେଠାରେ କେନ୍ଦ୍ର ଗୃହମନ୍ତ୍ରୀଙ୍କ କୁଶପୁତଳିକା ଦାହ କରିଥିଲେ ।
ଗୃହମନ୍ତ୍ରୀ ତାଙ୍କର ମନ୍ତବ୍ୟ ଫେରାଇ ନନେଲେ ଆଗାମୀ ଦିନରେ ପ୍ରଧାନମନ୍ତ୍ରୀ ଓ ଦଳର ସଭାପତି ସୋନିଆ ଗାନ୍ଧୀଙ୍କ ବିରୋଧରେ ଦେଶବ୍ୟାପୀ ଆନ୍ଦୋଳନ କରାଯିବ ବୋଲି ବିଜେପି ଧମକ ଦେଇଛି ।
ବିଜେପି ନେତା କନକ ବର୍ଦ୍ଧନ ସିଂହଦେଓ କହିଛନ୍ତି ଭାରତର ଆଧ୍ୟାତ୍ମ ଓ ଧାର୍ମିକ ଐତିହ୍ୟର ପଥପ୍ରଦର୍ଶକ ତଥା ପ୍ରତୀକ ହେଉଛି ଗୈରକ । ଗୈରକକୁ ଉଗ୍ରବାଦ ସହ ତୁଳନା କରି ଭାରତୀୟ ସାଧୁସନ୍ଥଙ୍କୁ ସ୍ୱରାଷ୍ଟ୍ରମନ୍ତ୍ରୀ ସିନ୍ଦେ ଅପମାନିତ କରିଛନ୍ତି । ତେଣୁ ସେ ତାଙ୍କ ପଦରୁ ପଦରୁ ଇସ୍ତଫା ଦିଅନ୍ତୁ ଏବଂ କ୍ଷମାମାଗନ୍ତୁ ବୋଲି ସେ ଦାବୀ କରିଛନ୍ତି ।
ବ୍ରହ୍ମପୁର ମଧ୍ୟ ବିରୋଧ କରାଯିବା ସହିତ ଗୃହମନ୍ତ୍ରୀଙ୍କ କୁଶପୁତଳିକା ଦାହ କରାଯାଇଛି । ଗଞ୍ଜାମ ଜିଲ୍ଲା ବିଜେପି ସଭାପତି ବିଜୟ ସ୍ୱାଇଁ କହିଛନ୍ତି ଗୃହମନ୍ତ୍ରୀଙ୍କ ଏଭଳି ଦାୟିତ୍ୱହୀନ ମନ୍ତବ୍ୟ ପାକିସ୍ତାନ ପାୟୋଜିତ ଆତଙ୍କବାଦକୁ ଅଧିକ ପ୍ରୋତ୍ସାହିତ କରିବ ।
ଏଭଳି ମନ୍ତବ୍ୟ ଦେଇ ପ୍ରକୃତ ଉଗ୍ରବାଦୀଙ୍କୁ ଗୃହମନ୍ତ୍ରୀ ସିନ୍ଦେ ପ୍ରକାରାନ୍ତରେ କ୍ଲିନଚିଟ ଦେଇଛନ୍ତି । ଏହା ଭାରତ ବିରୋଧୀ ଉଗ୍ରବାଦୀ ଗୋଷ୍ଠୀକୁ ଶକ୍ତିଶାଳୀ କରିବ । ଅନେକ ସମୟରେ କଂଗ୍ରେସ ପକ୍ଷରୁ ଆସୁଥିବା ଏଭଳି ମନ୍ତବ୍ୟକୁ ଶୁଣିବା ପରେ କଂଗ୍ରେସ ଯେ ଏକ କାପୁରଷ ଗୋଷ୍ଠୀରେ ପରିଣତ ହୋଇଛି ତାହା ସେ ବେଳେବେଳେ ଅନୁଭବ କରୁଥିବା ସ୍ୱାଇଁ ସମାଲୋଚନା କରିଛନ୍ତି ।
ପାରଳାଖେମୁଣ୍ଡିରେ ମଧ୍ୟ ବନ୍ଦ ପାଳନ କରାଯାଇଛି । ଫାୟାରଷ୍ଟେସନ ଛକରେ କେନ୍ଦ୍ର ଗୃହମନ୍ତ୍ରୀଙ୍କ କୁଶପୁତଳିକା ମଧ୍ୟ ଦାହ କରାଯାଇଛି । ଅନୁଗୁଳ ଜିଲ୍ଲାରେ ମଧ୍ୟ ବିଜେପି ନେତା ଓ କର୍ମୀମାନେ ରାଜରାସ୍ତାକୁ ଓହ୍ଲାଇଛନ୍ତି । ବାଇପାସ୍ ଛକଠାରେ ବିକ୍ଷୋଭ ପଦର୍ଶନ କରାଯାଇଛି ।
କଳାହାଣ୍ଡି ଜିଲ୍ଲା ବିଜେପି ଶାଖା ପକ୍ଷରୁ ପ୍ରତିବାଦ ସଭା କରାଯାଇଛି । କେନ୍ଦ୍ର ଗୃହମନ୍ତ୍ରୀଙ୍କ ଇସ୍ତଫା ଦାବିରେ ରାଷ୍ଟ୍ରପତିଙ୍କ ଉଦ୍ଦେଶ୍ୟରେ ଜିଲ୍ଲାପାଳଙ୍କୁ ସ୍ମାରକପତ୍ର ପ୍ରଦାନ କରାଯାଇଛି । ଯାଜପୁର,କେନ୍ଦ୍ରାପଡା ଆଦି ରାଜ୍ୟର ଅନେକ ସ୍ଥାନରେ ମଧ୍ୟ ଯୋରଦାର ବିରୋଧ କରାଯାଇଛି ।
ଭୁବନେଶ୍ୱର,ଫେବୃୟାରୀ ୨୯(ଓଡ଼ିଶା ଡ଼ଟ୍ କମ୍) ଜାତୀୟ ଆତଙ୍କବାଦ ପ୍ରତିରୋଧ କେନ୍ଦ୍ର (ଏନ୍ସିଟିସି) ଗଠନ ନେଇ ପ୍ରଧାନମନ୍ତ୍ରୀ ମୁଖ୍ୟମନ୍ତ୍ରୀ ମାନଙ୍କ ସହ ଆଲୋଚନା କରନ୍ତୁ ବୋଲି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ବୁଧବାର କହିଛନ୍ତି ।
ଏହି ବିଷୟ ନେଇ ନବୀନ ପ୍ରଥମେ ସ୍ୱର ଉଠାଇଥିବା ବେଳେ ଚାରୋଟି ଅଣ କଂଗ୍ରେସ ରାଜ୍ୟର ମୁଖ୍ୟମନ୍ତ୍ରୀ ମଧ୍ୟ ତାଙ୍କୁ ସମର୍ଥନ କରିସାରିଛନ୍ତି ।
ଉଦ୍ୟମକୁ ନବୀନ ନାପସନ୍ଦ କରିଛନ୍ତି ।
ଗୃହ ସଚିବ ଡ଼କାଇଥିବା ବୈଠକ ପରିବର୍ତେ ପ୍ରଧାନମନ୍ତ୍ରୀ ନିଜେ ମୁଖ୍ୟମନ୍ତ୍ରୀ ମାନଙ୍କ ବୈଠକ ଡକାଇ ଏନ୍ସିଟିସି ବିବାଦର ସମାଧାନ କରିବା ଉଚିତ୍ ବୋଲି ନବୀନ ବୁଧବାର ପଠାଇଥିବା ପତ୍ରରେ ଉଲ୍ଲେଖ କରିଛନ୍ତି ।
